Video en foto's: Reuse-optog ná Normandien-plaasmoord | Maroela Media
'n Reuse optog is gereël ná die moord op Glen en Vida Rafferty. (Foto: Verskaf)
Talle lede van die publiek het die afgelope naweek met 'n optog teen plaasaanvalle en -moorde hulde aan die bekende egpaar Glen en Vida Rafferty gebring. Die Rafferty's is verlede naweek op hul plaas in die omgewing van Normandien naby Newcastle koelbloedig vermoor.
Laurie Bosman, Vryheidsfront Plus-raadslid, het Maandagoggend aan Maroela Media gesê 'n begrafnisdiens is Saterdagoggend vir die Rafferty's by die Normandien-veilingkrale gehou.
Talle lede van die gemeenskap het terselfdertyd in Newcastle saamgetrek waar hulle eers deur die dorp se strate gery het voordat hulle 'n roete verby die egpaar se plaas, sowat 50 km buite Newcastle, tot terug in dié dorp gery het.
Volgens Bosman het 'n stoet van sowat 2 000 voertuie, vragmotors, trekkers en stropers ure lank buffer aan buffer op dié roete gery as deel van die optog teen plaasaanvalle en -moorde en as 'n huldeblyk aan die Rafferty's. Vliegtuie en helikopters is ook ingespan vir die optog wat die gemeenskap gereël het.
"Die optog het feitlik die hele dag geduur."
Dít volg presies 'n week ná die plaasmoord wat die gemeenskap geruk het.
Maroela Media het vroeër berig die 63-jarige Glen en sy vrou, Vida (60), se liggame is verlede Sondagoggend vroeg buite hul plaashuis aangetref. Die egpaar is Saterdagaand koelbloedig doodgeskiet nadat hulle van Newcastle tuisgekom het. Een van hulle honde is ook tydens die aanval doodgeskiet.
In die nuus Normandien-plaasmoord plaasmoorde
En Cyril bly dood stil oor plaasmoorde! 1 moord was al te veel ons is moeg gesê genoeg is genoeg! Hoop hulle onthou wie verskaf kos aan ons almal
Mnr Ramaposa, ons as burgers van die land is nou mooi gatvol en begin dink dat daar teen jou en al die anc, eff ens. se families opgetree moet word. Doen aan hulle wat aan ons boere gedoen word en dan kyk ons of julle dan sal begin reageer.
Dis so ongelooflik om te sien. Mag GOD ons land seën en die euwel uitroei!!!
Dis tye soos die en as ek die video kyk, wat my ekstra trots maak en knop in die keel kry om n SA'ner te wees. Dankie dat ons saamstaan en almal wat betrokke was
Die resultaat van bliksoldatjie ongestrafde dreigemente en 'n regering wat toesien hoe hulp aan weerloses geplunder word. Silril en kie. Julle skaats op baie dun ys.